IN nomine sanctæ  indiuiduæ Trinitatis, LVDOVICVS diuina propitiante clementia Francorum Rex. Si enim precibus seruorum Dei pro sanctæ Dei Ecclesiæ statu, necnon  eorum vtilitatibus assensum præbemus, regiam proculdubio conseruamus dignitatem,  hoc in posterum iure firmissimo  inuiolabili māsurum fore decernimus. Igitur omnium vniuersalis sanctæ Dei Ecclesiæ, nostrorumque fidelium nouerit industria, præsentium scilicet ac futurorum, quoniā inclitissimi Principes Regni nostri, Hugo videlicet Dux Francorum,  alter Hugo Dux Burgundionum, necnon  Leucaldus Comes nostræ Regiæ serenitatis adierunt excellentiā, deprecantes quatenus CLVNIACO Monasterio, in honore beatorum Apostolorum Petri  Pauli consecrato, quoddam Monasterium in honore S. Stephani consecratum, quod cognominatur CARILOCVS,  Cellam sibi pertinentem Regniacum in veneratione S. Martini dedicatam per regale concederemus Præceptum: Ecclesiā etiam de ratione beati Martini Turonensis pertinētem in suburbio Matisconensi sitam. Hæc vero loca superius denominata in pago Matisconensi sita cum omnibus rebus sibi pertinentibus, Ecclesiis videlicet, villis, mancipiis vtriusque sexus, vineis, campis, pratis, siluis, aquis, aquarumue decursibus cum omni integritate concedimus. Quod tam pro diuino amore,  beatorum Apostolorum, vel pro nobis, quam etiam pro statu regni nostri, similiter  Principum nostrorum, atque pro omnium Christi fidelium, voluntarie fecimus, eorumque piæ  deuotæ petitioni libenter annuimus. Præcipientes ergo iubemus, vt deinceps præfatas res per hanc nostram authoritatem iure firmissimo, prædicti testes Christi Petrus  Paulus, vel Abbas eorum, seu Monachi eisdem Christi Apostolis seruientes teneant atque possideant;  quicquid exinde facere vel iudicare voluerint, libero in omnibus perfruantur arbitrio faciendo quicquid elegerint. Vt autem hæc nostræ sublimitatis auctoritas firmior habeatur,  per futura tempora melius conseruetur, de annulo nostro subter iussimus sigillari. Signum LVDOVICI Regis. Rorigus Cancellarius ad vicem Acardi recognouit. Actum Capriniaco villa Kal. Iulij, anno XI. regni LVDOVICI Regis, quando etiam Franciam recuperauit.